Marc Ouellet

estas kebekia, do franclingva kanada katolikisma kardinalo, membro de la Latina eklezio, la plej granda de la 24 proprajuraj katolikaj eklezioj, kiuj konsistigas la Katolikan Eklezion. Li naskiĝis la 8-an de junio 1944 en La Motte, loĝloko de la administra regiono Abitibio-Temiskamingio () de Kebekio, do nun estas -jaraĝa, kaj partoprenas la konklavon 2025, la kunvenon de ĉiuj kardinaloj de tiu eklezio kiuj kunvenos en Vatikanurbo en majo 2025 por elekti la posteulon de papo Francisko, mortinta la 21-an de aprilo 2025, el inter ĉiuj kun-kardinaloj kiuj en la mortotago de Francisko estis malpli ol 80-jaraĝaj. 

Sian teologian edukon li ricevis en la pastra seminario de Montrealo, en la Papa Universitato Sankta Tomaso de Akvino, la universitato Laval, la universitato de Montrealo kaj en la Pontifika Gregoria Universitato. Katolika sacerdoto ekde 1968 kaj katolika episkopo ekde 2001, li estis levita al la kardinaleco fare de Johano Paŭlo la 2-a la . Li estas emerita prefekto de la dicasterium por episkopoj. Ĵurnalismaj observantoj de papaj elektoj konsideras lin inter tiuj kardinaloj pli verŝajnaj iĝi papo ol aliaj - do la internacia amaskomunikilaro deklaris lin aparte "papigebla" kandidato.artikolo Who will be the next pope? Key candidates in an unpredictable process en la retejo BBC News la 22-an de aprilo 2025 ()artikolo en la retejo Deutsche Welle la 21-an de aprilo 2025 () Konsiderante ke la aro de "papigeblaj" kandidatoj estas afero de spekulado de la amaskomunikiloj kaj de multaj pliaj interesitoj, la elekto de ne-"papigebla" kardinalo ne estas malofta, do neniu povas certe prognozi la rezulton de la elekto, sed tiel estas dum ĉiu konklavo kiu enfermite en la vatikana gastejo Domo de Sankta Marta kaj en la renoma apuda Siksta Kapelo tiom longe kunvenos kaj diskutos ĝis estos konsento pri la nova papo.

 Referencoj 

Kategorio:Vivantaj homoj
Kategorio:Kardinaloj